
REGULAMENT
privind organizarea și desfășurarea concursului național 
„Capitală Europeană a Culturii”

Capitolul I
DISPOZIȚII GENERALE
1. Regulamentul privind organizarea și desfășurarea concursului național „Capitală Europeană a Culturii”  (în continuare – Regulament) stabilește cadrul normativ pentru organizarea, desfășurarea și finalizarea concursului național prin care Republica Moldova desemnează orașul ce urmează a fi înaintat oficial către Comisia Europeană pentru titlul de „Capitală Europeană a Culturii”.
2. Scopul regulamentului este asigurarea unei proceduri transparente, competitive, profesioniste și aliniate criteriilor europene, garantând tratament egal tuturor orașelor participante, în vederea desemnării orașului care va fi înaintat oficial Comisiei Europene pentru obținerea titlului de „Capitală Europeană a Culturii”.
3.  În sensul prezentului Regulament, noțiunile utilizate au următoarele semnificații:
	a) oraș candidat / orașe candidate – orașul/orașele, inclusiv municipiul/municipiile din Republica Moldova, care participă la concursul național pentru obținerea titlului de „Capitală Europeană a Culturii", reprezentat/reprezentate de autoritățile administrației publice locale competente;
	b) dosarul orașului candidat – ansamblul documentelor depuse de un oraș candidat, în vederea participării la concursul național;
	c) program cultural – programul cultural elaborat de orașul candidat, cu dimensiune europeană, structurat, sustenabil și integrat într-o strategie de dezvoltare pe termen lung, care urmează a fi implementat în cazul obținerii titlului de „Capitală Europeană a Culturii";
	d) juriu – organ colegial responsabil de evaluarea, selecția și monitorizarea orașelor candidate în cadrul concursului național „Capitală Europeană a Culturii”;
e) conflict de interese punctual – situația în care un membru al juriului are un interes personal, profesional sau instituțional în legătură cu un anumit oraș candidat, fără ca acest interes să îi afecteze imparțialitatea față de celelalte orașe candidate;
f) conflict de interese general – situația în care un membru al juriului se află într-o relație, circumstanță sau poziție care îi afectează imparțialitatea în raport cu orașele candidate sau cu întregul proces de selecție;
g) oraș câștigător – orașul candidat desemnat, în urma procesului de evaluare și selecție, pentru a fi înaintat oficial de către Republica Moldova în cadrul procedurii europene de atribuire a titlului de „Capitală Europeană a Culturii”.


Capitolul II
OBIECTIVELE CONCURSULUI
 4. Concursul național urmărește identificarea unui oraș care demonstrează, în baza dosarului de candidatură și a criteriilor prevăzute de prezentul Regulament, capacitatea de a elabora și implementa un program cultural cu dimensiune europeană, structurat, sustenabil și integrat într-o strategie de dezvoltare pe termen lung.
5. Selecția se realizează în baza evaluării gradului în care orașele demonstrează că programul propus nu reprezintă un eveniment izolat, ci este integrat într-o strategie culturală și de dezvoltare urbană pe termen lung, care contribuie la consolidarea identității europene, la promovarea diversității culturale și la dezvoltarea sectoarelor culturale și creative.
6.  Concursul are drept finalitate:
6.1. îmbunătățirea gamei, a diversității și a dimensiunii europene ale ofertei culturale în orașe, inclusiv prin intermediul cooperării transnaționale;
6.2. extinderea accesului și a participării la cultură; 
6.3. consolidarea capacității sectorului cultural și a legăturilor sale cu alte sectoare; 
6.4. conturarea mai fermă a profilului internațional al orașelor prin intermediul culturii.

Capitolul III
CRITERIILE DE ELIGIBILITATE 
7. La concurs pot participa orașele, inclusiv municipiile din Republica Moldova (în continuare – orașe candidate), reprezentate de autoritățile administrației publice locale competente, indiferent de dimensiunea lor, cu condiția să demonstreze capacitatea administrativă și financiară necesară pentru gestionarea proiectului propus.
8. Criteriile de evaluare a orașelor candidate (denumite în continuare - criteriile) sunt distribuite în următoarele categorii: „contribuția la strategia pe termen lung”, „dimensiunea europeană”, „conținutul cultural și artistic”, „capacitatea de a produce rezultate”, „implicarea publicului” și „gestionarea”, fiecare categorie fiind evaluată în baza următoarelor subcriterii:
8.1. în ceea ce privește categoria „contribuția la strategia pe termen lung”, sunt evaluate următoarele subcriterii:
8.1.1. Existența unei strategii culturale pentru orașul candidat, care acoperă programul și include planuri pentru susținerea activităților culturale, prevăzute pentru anii următori anului pentru care este acordat titlul;
8.1.2. planurile de consolidare a capacității sectoarelor culturale și creative, inclusiv dezvoltarea unor legături pe termen lung între sectoarele culturale, economice și sociale ale orașului candidat;
8.1.3. impactul cultural, social și economic preconizat, inclusiv asupra dezvoltării urbane, preconizat pe termen lung, pe care titlul l-ar putea avea asupra orașului candidat;
8.1.4. planurile de monitorizare și evaluare a impactului titlului asupra orașului candidat și de diseminare a rezultatelor evaluării;
8.2. în ceea ce privește categoria „dimensiunea europeană”, sunt evaluate următoarele subcriterii:
8.2.1. domeniul de aplicare și calitatea activităților de promovare a diversității culturale a Europei, a dialogului intercultural și a unei mai bune înțelegeri reciproce între cetățenii europeni;
8.2.2. domeniul de aplicare și calitatea activităților care pun în evidență aspectele comune ale culturilor, patrimoniului și istoriei europene, precum și integrarea europeană și temele europene actuale;
8.2.3. domeniul de aplicare și calitatea activităților la care participă artiști europeni, cooperarea cu operatori sau orașe din țări diferite, incluzând, atunci când este cazul, orașe care dețin titlul, precum și parteneriate transnaționale;
8.2.4. strategia menită să atragă interesul publicului larg european și internațional;
8.3. în ceea ce privește categoria „conținutul cultural și artistic”, sunt evaluate următoarele subcriterii:
8.3.1. existența unei viziuni și a unei strategii artistice clare și coerente pentru programul cultural;
8.3.2. implicarea artiștilor locali și a organizațiilor culturale în elaborarea și punerea în aplicare a programului cultural;
8.3.3. gama și diversitatea activităților propuse și nivelul general al calității lor artistice;
8.3.4. capacitatea de a îmbina patrimoniul cultural local și formele de artă tradiționale cu expresiile culturale noi, inovatoare și experimentale;
8.4. în ceea ce privește categoria „capacitatea de a produce rezultate”, sunt evaluate următoarele subcriterii:
8.4.1. existența unei infrastructuri culturale, tehnice și logistice adecvate sau a unor măsuri credibile pentru dezvoltarea acesteia, necesare implementării programului și exercitării titlului de „Capitală Europeană a Culturii”;
8.5. în ceea ce privește categoria „implicarea publicului”, sunt evaluate următoarele subcriterii:
8.5.1. implicarea populației locale și a societății civile în pregătirea dosarului orașului candidat și în punerea în aplicare a acțiunii;
8.5.2. crearea de oportunități noi și durabile pentru o gamă largă de cetățeni, în special tineri, voluntari și persoane marginalizate și defavorizate, inclusiv minorități, de a asista sau participa la activități culturale, acordându-se o atenție deosebită persoanelor cu dizabilități  și persoanelor vârstnice privind accesibilitatea la aceste activități;
8.5.3. strategia generală pentru extinderea categoriilor de public, în special legătura cu mediul educațional și participarea școlilor;
8.5.4. măsurile de promovarea a egalității de gen și asigurarea participării echitabile a femeilor și bărbaților în elaborarea și implementarea programului cultural, inclusiv prin încurajarea participării grupurilor subreprezentate, în conformitate cu principiile Uniunii Europene privind egalitatea de gen și cu obiectivele Strategiei Uniunii Europene pentru egalitatea de gen.
8.6. în ceea ce privește categoria „gestionarea”, sunt evaluate următoarele subcriterii:
8.6.1. fezabilitatea strategiei de strângere de fonduri și a bugetului propus, care include, dacă este cazul, planuri de solicitare a unui sprijin financiar din programele și fondurile Uniunii Europene și acoperă faza de pregătire, anul pentru care este acordat titlul, evaluarea și dispozițiile pentru activitățile ulterioare, precum și planul pentru situațiile neprevăzute;
8.6.2. existența unei structuri de management și implementare prevăzută pentru program, care prevede, printre altele, o cooperare adecvată între autoritățile locale și structura de punere în aplicare, inclusiv echipa artistică;
8.6.3. procedurile pentru numirea directorului general și a directorului artistic și domeniile lor de management;
8.6.4. strategia de marketing și comunicare să fie cuprinzătoare și să scoată în evidență faptul că programul reprezintă o acțiune a Uniunii Europene;
8.6.5. structura de punere în aplicare să dispună de personal cu experiență și competențe adecvate pentru a planifica, gestiona și pune în aplicare programul cultural pentru anul pentru care este acordat titlul.

Capitolul IV
Juriul de experți
9. Se instituie un juriu de experți (în continuare - juriul) pentru desfășurarea procedurilor de selecție și monitorizare în cadrul competiției.
10. Oficiul Național de Dezvoltare a Culturii (în continuare – ONDC) asigură organizarea administrativă și tehnică a concursului, precum și exercitarea funcțiilor de secretariat ale juriului.
11. Juriul este format dintr-un număr total de 9 membri, după cum urmează:
a) 3 reprezentanți ai Ministerului Culturii, desemnați prin Ordin al ministrului culturii, dintre care unul exercită funcția de președinte al juriului, fiind Secretarul de stat responsabil de domeniul culturii (arte și industrii creative);
b) 1 reprezentat al ONDC; 
c) 4 experți din cadrul societății civile, selectați în urma unui apel public organizat de ONDC;
d) 1 expert internațional, cu experiență relevantă în domeniul programelor culturale europene sau în organizarea și implementarea inițiativei „Capitală Europeană a Culturii”;
e) 2 membri supleanți din cadrul ONDC, desemnați prin decizie a directorului ONDC, care pot înlocui reprezentantul titular în caz de imposibilitate de participare, conflict de interese sau alte situații justificate;
12. Președintele juriului coordonează activitatea acestuia, convoacă și conduce ședințele, asigură respectarea procedurilor și semnează rapoartele și recomandările adoptate de juriu.
13. Secretariatul juriului este asigurat de ONDC și are următoarele atribuții:
a) organizarea și desfășurarea ședințelor juriului;
b) gestionarea corespondenței și comunicării cu orașele candidate;
c) verificarea dosarelor de candidatură;
d) întocmirea proceselor-verbale ale ședințelor;
e) asigurarea suportului tehnic necesar procesului de evaluare.
14. Reprezentantul desemnat de ONDC pentru exercitarea atribuțiilor de secretariat participă la ședințele juriului fără drept de vot.
15. ONDC inițiază un apel public de exprimare a interesului pentru selectarea experților din cadrul societății civile. Apelul este public și transparent și se desfășoară în baza unei proceduri de selecție aprobate prin ordin al ministrului culturii, la propunerea ONDC, care stabilește cel puțin: componența comisiei de selecție, condițiile de eligibilitate ale membrilor acesteia, conținutul anunțului public, actele ce urmează a fi depuse de candidați, termenul-limită de depunere, termenul de evaluare, cvorumul și majoritatea necesară pentru adoptarea deciziilor, precum și procedura de contestare a rezultatelor.
15.1. Comisia de selecție este constituită prin ordinul directorului ONDC și este formată din 5 membri: 2 reprezentanți ai ONDC, 2 reprezentanți ai Ministerului Culturii și 1 expert independent din domeniul culturii sau management cultural. Membrii comisiei trebuie să aibă studii superioare, cel puțin 5 ani de experiență relevantă și să nu se afle în conflict de interese față de candidați.
15.2. Anunțul public privind selectarea experților din cadrul societății civile conține cel puțin: obiectul apelului, numărul de locuri disponibile, condițiile de eligibilitate, lista documentelor, termenul și modalitatea de depunere a dosarului, calendarul de desfășurare a selecției, criteriile de evaluare și datele de contact pentru clarificări.
15.3. Candidații depun cererea de participare, curriculum vitae, copia actului de identitate, copiile actelor de studii și ale documentelor care confirmă experiența profesională relevantă, declarația privind lipsa conflictului de interese și, după caz, alte documente justificative indicate în anunțul public.
15.4. Termenul de depunere a dosarelor nu poate fi mai mic de 15 zile calendaristice de la data publicării anunțului. Evaluarea dosarelor se efectuează în termen de cel mult 10 zile lucrătoare după expirarea termenului-limită.
15.5. Ședințele Comisiei de selecție sunt deliberative dacă la acestea participă cel puțin două treimi din numărul total al membrilor desemnați. Deciziile Comisiei se adoptă cu votul majorității simple a membrilor prezenți și se consemnează într-un proces-verbal semnat de membrii participanți.
15.6. Rezultatele procesului de selecție se aprobă prin proces-verbal și se publică pe platformele sociale și pagina web oficială a ONDC în termen de cel mult 3 zile lucrătoare de la adoptarea deciziei.
15.7. Candidații au dreptul să depună contestații în termen de 3 zile lucrătoare de la publicarea rezultatelor. Contestațiile se examinează de o comisie distinctă, constituită prin ordinul directorului ONDC, în termen de 5 zile lucrătoare de la expirarea termenului de depunere a acestora. Decizia asupra contestației se comunică contestatarului.
16. Expertul internațional este desemnat prin invitație directă de către Ministerul Culturii sau Oficiul Național de Dezvoltare a Culturii, având în vedere experiența profesională relevantă la nivel european în domeniul politicilor culturale, managementului cultural sau al programului „Capitală Europeană a Culturii”.
17.Toți experții din cadrul societății civile trebuie:
a) să dețină experiență profesională de cel puțin 5 ani în domeniul lor de activitate și să demonstreze realizări profesionale relevante la nivel național, confirmate prin activitatea desfășurată, publicații, proiecte, funcții exercitate, premii, distincții sau alte rezultate profesionale relevante;
b) să fie independenți față de autoritățile administrației publice locale sau față de orașele candidate și să nu dețină funcții ori interese care ar putea afecta imparțialitatea procesului de selecție și monitorizare;
18. Să aibă experiență în cel puțin unul dintre următoarele domenii:
18.1.  sectorul cultural și creativ;
18.2.  dezvoltarea culturală și strategică a orașelor;
18.3.  managementul proiectelor culturale de amploare;
18.4. organizarea unui eveniment cultural național sau internațional de importanță majoră;
19. Juriul își desfășoară activitatea în mod independent și imparțial. Deliberările au caracter confidențial.
20. Deciziile se adoptă în baza punctajului final al fiecăruia oraș candidat în parte, calculat ca media aritmetică a punctajelor totale acordate de membrii juriului. Punctajul total individual se determină prin însumarea punctajelor acordate pentru fiecare subcriteriu prevăzut în grila de evaluare (Anexa nr. 1), dintr-un maxim de 160 puncte.
21. Fișele individuale de evaluare nu fac obiectul deliberărilor și pot fi puse la dispoziție, la solicitare, în condițiile legislației privind accesul la informație și protecția datelor cu caracter personal.
22. Activitatea membrilor juriului se desfășoară cu titlu neremunerat.
23. Toți membrii juriului au obligația de a declara, în scris, orice conflict de interese în raport cu un oraș candidat, anterior începerii procesului de evaluare sau imediat după apariția acestuia. Declarația privind lipsa conflictului de interese se depune conform anexei nr. 2, iar declarația privind existența unui conflict de interese se depune conform anexei nr. 3.
24. În cazul unui conflict de interese punctual, membrul juriului este obligat să se abțină de la evaluarea și deliberarea privind dosarul orașului candidat respectiv, fără a-i fi afectată calitatea de membru al juriului pentru celelalte dosare. În situația respectivă, acesta este înlocuit, pentru orașul candidat în cauză, de unul dintre membrii supleanți.
25. În cazul unui conflict de interese general, membrul juriului își încetează calitatea de membru și este înlocuit de unul dintre membrii supleanți.

Capitolul V
DEPUNEREA DOSARELOR
26. Orașele candidate, reprezentate de autoritățile administrației publice locale competente, vor depune dosarul de candidatură la ONDC în format fizic sau electronic. 
26.1. ONDC asigură recepționarea, înregistrarea, evidența și păstrarea dosarelor de candidatură, precum și verificarea conformității acestora.
27. Dosarul va fi prezentat într-un exemplar original, semnat de primarul unității administrativ-teritoriale sau de reprezentantul împuternicit al acestuia.
28.  Dosarul de candidatură trebuie să fie complet și să conțină următoarele documente:
28.1. Scrisoare de motivație, semnată de primarul unității administrativ-teritoriale sau de reprezentantul împuternicit al acestuia, care va include angajamentul ferm al autorității administrației publice locale pentru susținerea orașului candidat și implementarea programului;
28.2. Strategia culturală a orașului candidat, aprobată de autoritatea administrației publice locale competente și aflată în perioada de implementare la data depunerii dosarului orașului candidat;
28.3. Planul de acțiuni pentru implementarea Programului „Capitală Europeană a Culturii”, structurat conform criteriilor prevăzute la Capitolul III, care va include :
28.3.1. viziunea artistică și conceptuală;
28.3.2. dimensiunea europeană a programului;
28.3.3. integrarea principiului egalității de gen și al incluziunii în implementarea Programului, inclusiv prin măsuri de asigurare a participării echitabile a femeilor și bărbaților în activitățile culturale și artistice, precum și în accesul publicului la evenimente și oportunități culturale;
28.3.4. activitățile culturale și artistice propuse;
28.3.5. măsuri privind implicarea publicului;
28.3.6. structura de management și guvernanță;
28.3.7. strategia de comunicare și marketing;
28.3.8. planul de monitorizare și evaluare a impactului;
28.4. Bugetul estimativ detaliat, elaborat conform modelului prevăzut în anexa nr.4 la prezentul Regulament, care va include:
28.4.1. estimarea veniturilor, detaliate pe surse de finanțare (buget public local, buget public național, fonduri externe, sponsorizări, venituri proprii și alte surse legale);
28.4.2. estimarea cheltuielilor detaliate per activitate și per etapă (faza de pregătire, anul titlului, perioada post-eveniment);
28.4.3. prezentarea structurii generale a bugetului, inclusiv repartizarea resurselor pe categorii majore de cheltuieli;
28.4.4. plan de gestionare a riscurilor financiare și fond de rezervă pentru situații neprevăzute;
28.5. Decizia autorității publice locale (orășănesc/municipal) privind aprobarea orașului/municipiului candidat și asumarea contribuției financiare;
28.6. Documente justificative privind:
28.6.1. capacitatea administrativă și instituțională;
28.6.2. parteneriatele locale, naționale și internaționale;
28.6.3. susținerea societății civile și a sectorului cultural local;
29. Calendarul concursului este stabilit prin anunț public și include cel puțin următoarele etape:
29.1.  lansarea apelului;
29.2.  termenul-limită de depunere;
29.3.  etapa de evaluare;
29.4.  etapa prezentărilor;
29.5. anunțarea rezultatelor.
29.1. Anunțul privind depunerea dosarelor va fi publicat pe platformele oficiale media ale ONDC.
30. Dosarele incomplete, neconforme cerințelor stabilite la pct. 28 sau depuse după expirarea termenului-limită nu se admit pentru evaluare în cadrul concursului.

Capitolul VI
EVALUAREA DOSARELOR ȘI PROCEDURA DE SELECȚIE
Secțiunea I - Dispoziții generale privind procedurile de  evaluarea și de selecție
31. Procesul de evaluare și selecție a orașului candidat se desfășoară în două etape distincte, organizate într-o manieră transparentă, competitivă și nediscriminatorie.
32. Procesul de selecție este organizat de Ministerul Culturii și realizat de către juriul constituit în conformitate cu Capitolul IV.
Secțiunea II- Evaluarea dosarelor orașelor candidate
33. În prima etapă, juriul examinează dosarele de candidatură admise în termen de cel mult 10 zile lucrătoare de la expirarea termenului-limită de depunere.
34. Evaluarea dosarelor se realizează în baza documentelor depuse de orașele candidate și a criteriilor stabilite la Capitolul III din prezentul Regulament, utilizând grila de evaluare prevăzută în anexa nr. 1. 
35. Fiecare membru al juriului acordă punctaje pentru fiecare subcriteriu prevăzut la pct. 8 și detaliat în grila de evaluare prevăzută în anexa nr. 1 (0–10 puncte). Punctajul total individual se calculează prin însumarea acestora (maximum 220 puncte). Punctajul final al orașului candidat se determină ca media aritmetică a punctajelor totale individuale acordate de membrii juriului.
35.1. Pentru a fi admisă în etapa a doua a procesului de selecție, orașul candidat trebuie să obțină un punctaj final de cel puțin 132 de puncte din totalul de 220 de puncte.
36. În cadrul acestei etape, evaluarea se realizează în baza următoarelor categorii de criterii de evaluare:
a) contribuția la strategia pe termen lung;
b) dimensiunea europeană;
c) conținutul cultural și artistic;
d) capacitatea de implementare și de a produce rezultate;
e) implicarea publicului;
f) calitatea managementului și sustenabilitatea financiară.
37. Pe parcursul evaluării, juriul poate solicita, prin intermediul Ministerului Culturii, clarificări scrise din partea orașelor candidate, acordând un termen de 5 zile lucrătoare pentru prezentarea acestora.
38. În urma evaluării dosarelor, juriul stabilește orașele candidate care au obținut punctajul minim prevăzut la pct. 35.1 și care sunt invitate să participe la etapa a doua a procesului de selecție, în termen de cel mult 3 zile lucrătoare de la finalizarea evaluării.

Secțiunea III – Evaluarea finală și desemnarea orașului câștigător
39. În etapa a doua, orașele candidate selectate sunt invitate să prezinte în fața juriului strategia culturală, conceptul artistic și programul cultural propus pentru „Capitală Europeană a Culturii”, precum și să ofere clarificări și detalii suplimentare privind conținutul dosarului orașului candidat, în vederea confirmării și susținerii informațiilor evaluate în prima etapă a procesului de selecție. Data desfășurării prezentărilor se stabilește de către juriu și se comunică orașelor candidate cu cel puțin 10 zile lucrătoare înainte de desfășurarea acestora.
40. În cadrul etapei a doua, juriul evaluează capacitatea orașului candidat de a susține, argumenta și demonstra fezabilitatea măsurilor, activităților și obiectivelor incluse în dosarul de candidatură, prin raportare la criteriile prevăzute la Capitolul III, fără aplicarea unor criterii sau subcriterii suplimentare față de cele prevăzute în grila de evaluare din anexa nr. 1.
41. După finalizarea prezentărilor și a sesiunii de întrebări și răspunsuri, juriul se întrunește pentru deliberare, ținând cont de punctajele acordate în prima etapă și de clarificările prezentate în etapa a doua, în termen de cel mult 5 zile lucrătoare de la finalizarea prezentărilor.
42. Decizia juriului se bazează pe punctajele finale obținute, calculate ca medie aritmetică a punctajelor acordate de membrii juriului în baza grilei de evaluare și pe evaluarea calitativă a orașelor candidate.
43. Juriul elaborează raportul final de evaluare în termen de cel mult 5 zile lucrătoare de la data deliberării. Raportul final cuprinde:
a)descrierea procesului de selecție;
b) evaluarea fiecărui oraș candidat;
c)punctele forte și punctele slabe ale dosarelor;
d) justificarea deciziei privind orașul câștigător;
e) recomandări pentru implementarea programului.
44. Raportul final este semnat de președintele juriului și prezentat ministrului Culturii, în termen de cel mult 5 zile lucrătoare.
45.  În baza raportului final de evaluare, juriul propune ministrului Culturii orașul câștigător pentru a fi înaintat spre titlul de „Capitală Europeană a Culturii”.
46. Rezultatele finale ale concursului sunt aprobate prin ordinul ministrului Culturii și publicate pe rețelele de socializare și site-ul web oficial al ONDC în termen de 5 zile lucrătoare de la aprobare.

Capitolul VII
CONTESTAȚII ȘI ARHIVARE
47. Contestațiile privind rezultatele concursului pot fi depuse la ONDC în termen de 5 zile lucrătoare de la publicarea rezultatelor. Contestațiile se depun în formă liberă, cu indicarea obiectului și a motivelor contestației.
48. Pentru examinarea contestațiilor se instituie o comisie de soluționare a contestațiilor, prin ordin al directorului ONDC, formată din 3–5 membri, care nu fac parte din juriul constituit conform Capitolului IV.
48.1. Comisia examinează contestațiile în termen de 5 zile lucrătoare.
48.2. Decizia comisiei de soluționare a contestațiilor este motivată și se comunică contestatarului, precum și Ministerului Culturii.
49.  Toate documentele aferente concursului se arhivează și se păstrează de către ONDC, conform legislației.

	Anexa nr.1  la Regulamentul privind organizarea și desfășurarea concursului național „Capitală Europeană a Culturii” 



	

GRILĂ DE EVALUARE
Concurs „Capitală Europeană a Culturii”

Nume evaluator: ______________________    Data: ________________ Oraș candidat: __________________________

Legendă punctaj: 0–10 puncte pentru fiecare subcriteriu, 
unde 10 = nivel excelent / îndeplinire completă a criteriului, 
iar 0 = lipsa totală a informațiilor sau neîndeplinire.

	Nr.
	Criteriu
	Subcriterii (descriere)
	Punctaj (0-10)
	Observații

	1.
	Contribuția la strategia pe termen lung
	Existența unei strategii culturale pentru orașul candidat, care acoperă programul și include planuri pentru susținerea activităților culturale pe termen lung
	
	

	2.
	Contribuția la strategia pe termen lung
	Planurile de consolidare a capacității sectoarelor culturale și creative și dezvoltarea legăturilor dintre sectoarele culturale, economice și sociale
	
	

	3.
	Contribuția la strategia pe termen lung
	Impactul cultural, social și economic preconizat asupra orașului candidat
	
	

	4.
	Contribuția la strategia pe termen lung
	Mecanismele de monitorizare, evaluare și diseminare a rezultatelor
	
	

	5.
	Dimensiunea europeană
	Activități de promovare a diversității culturale europene, a dialogului intercultural și a înțelegerii reciproce
	
	

	6.
	Dimensiunea europeană
	Activități care evidențiază patrimoniul, istoria și valorile comune europene
	
	

	7.
	Dimensiunea europeană
	Participarea artiștilor europeni și dezvoltarea cooperării și parteneriatelor transnaționale
	
	

	8.
	Dimensiunea europeană
	Strategia de atragere a publicului european și internațional
	
	

	9.
	Dimensiunea europeană
	Vizibilitate și atractivitate europeană/internațională a programului
	
	

	10.
	Conținut cultural și artistic
	Existența viziunii artistice și coerența programului cultural propus
	
	

	11.
	Conținut cultural și artistic
	Implicarea artiștilor locali și a organizațiilor culturale în elaborarea și implementarea programului
	
	

	12.
	Conținut cultural și artistic
	Diversitatea activităților propuse și nivelul calității artistice
	
	

	13.
	Conținut cultural și artistic
	Capacitatea de a combina patrimoniul cultural local și formele tradiționale cu expresii culturale inovatoare și experimentale
	
	

	14.
	Capacitatea de a produce rezultate
	Existența infrastructurii culturale, tehnice și logistice adecvate sau a măsurilor credibile pentru dezvoltarea acesteia
	
	

	15.
	Implicarea publicului
	Implicarea populației locale și a societății civile în pregătirea și implementarea programului
	
	

	16.
	Implicarea publicului
	Crearea oportunităților de participare pentru diferite categorii de public, inclusiv grupuri vulnerabile și persoane cu dizabilități
	
	

	17.
	Implicarea publicului
	Măsurile de promovare a egalității de gen și de asigurare a participării echitabile a femeilor și bărbaților
	
	

	18.
	Implicarea publicului
	Strategii de extindere a publicului și legături cu sectorul educațional
	
	

	19.
	Gestionarea
	Fezabilitatea bugetului și a strategiei de finanțare, inclusiv gestionarea riscurilor
	
	

	20.
	Management
	Existența unei structuri de management și implementare adecvate
	
	

	21.
	Management
	Strategia de marketing și comunicare a programului
	
	

	22.
	Management
	Existența personalului cu experiență și competențe adecvate pentru implementarea programului
	
	



PUNCTAJ TOTAL: __________________ / 220



	
	Anexa nr.2  la Regulamentul privind organizarea și desfășurarea concursului național „Capitală Europeană a Culturii” 




DECLARAȚIE
privind imparțialitatea și lipsa conflictului de interese

Subsemnatul(a),_______________________________________________________________,
(numele, prenumele)
în calitate de membru al juriului în cadrul concursului național „Capitală Europeană a Culturii”,
declar pe propria răspundere următoarele:
1. Am luat cunoștință de prevederile Regulamentului privind organizarea și desfășurarea concursului, precum și de obligațiile ce îmi revin în calitate de membru al juriului. 
2. În exercitarea atribuțiilor, mă angajez să acționez cu respectarea principiilor de legalitate, imparțialitate, obiectivitate, integritate și independență. 
3. Declar că: 
a) nu mă aflu în conflict de interese general în raport cu procesul de selecție; 
b) nu am interese personale, profesionale sau instituționale care ar putea influența imparțialitatea mea în evaluarea orașelor candidate. 
4. În cazul existenței sau apariției unui conflict de interese punctual în raport cu un oraș candidat, mă oblig: 
a) să declar imediat această situație; 
b) să mă abțin de la evaluarea și deliberarea privind candidatura respectivă, în conformitate cu prevederile Regulamentului. 
5. Mă angajez să păstrez confidențialitatea informațiilor la care am acces în procesul de evaluare și deliberare, cu excepția celor care pot fi făcute publice în condițiile legale. 
6. Sunt informat(ă) că furnizarea unor informații false sau incomplete poate atrage răspunderea conform legislației în vigoare a Republicii Moldova. 
Prezenta declarație este dată în conformitate cu Legea nr.82/2017 integrității, Legea nr. 133/2016 privind declararea averii și a interselor personale și Legea nr. 195/2024 privind protecția datelor cu caracter personal

Data: _____________________________
Semnătură:_________________________


	
	Anexa nr.3  la Regulamentul privind organizarea și desfășurarea concursului național „Capitală Europeană a Culturii” 




DECLARAȚIA 
privind conflicutul de interese existent sau potential
Subsemnatul(a), ________________________, în calitate de membru al juriului în cadrul concursului național „Capitală Europeană a Culturii”, declar pe propria răspundere că mă aflu într-o situație de conflict de interese existent/potențial în raport cu orașul candidat _____________________________-______.
Descrierea situației care generează conflictul de interese:
____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
Mă oblig să mă abțin de la evaluarea și deliberarea privind candidatura respectivă și să informez imediat președintele juriului și secretariatul acestuia.

Data: ____________________
Semnătura: ________________

	
	Anexa nr.4  la Regulamentul privind organizarea și desfășurarea concursului național „Capitală Europeană a Culturii” 




BUGETUL ESTIMATIV

Denumirea orașului candidat: __________________________

I. STRUCTURA GENERALĂ A BUGETULUI (pe etape)
	Etapa
	Suma totală (mii lei)
	Perioadă (luni/ani)

	Faza de pregătire
	
	

	Anul titlului
	
	

	Perioada post-eveniment
	
	

	TOTAL GENERAL
	
	



II. CHELTUIELI
Program cultural și artistic
	Nr.
	Denumire acțiune
	Etapa
	Nr./unități
	Total ( mii lei)
	Surse de finanțare

	1.
	
	
	
	
	

	2.
	
	
	
	
	

	3.
	
	
	
	
	


Management și implementare
	Nr.
	Denumire acțiune
	Etapa
	Nr./unități
	Total (mii lei)
	

	1.
	
	
	
	
	

	2.
	
	
	
	
	

	3.
	
	
	
	
	


Administrative și logistice
	Nr.
	Denumire acțiune
	Etapa
	Nr./unități
	Total (mii lei)
	

	1.
	
	
	
	
	

	2.
	
	
	
	
	

	3.
	
	
	
	
	


Comunicare și promovare
	Nr.
	Denumire acțiune
	Etapa
	Nr./unități
	Total (mii lei)
	

	1.
	
	
	
	
	

	2.
	
	
	
	
	

	3.
	
	
	
	
	


Infrastructură (după caz)
	Nr.
	Denumire acțiune
	Etapa
	Nr./unități
	Total (mii lei)
	

	1.
	
	
	
	
	

	2.
	
	
	
	
	

	3.
	
	
	
	
	



III. PLAN DE GESTIONARE A RISCURILOR
Riscuri identificate:
1.________________________________________________________________________________________________________________________________________________________________________________________________________________________________________  
2.________________________________________________________________________________________________________________________________________________________________________________________________________________________________________  
3.________________________________________________________________________________________________________________________________________________________________________________________________________________________________________  
 
Măsuri:
1.________________________________________________________________________________________________________________________________________________________________________________________________________________________________________  
2.________________________________________________________________________________________________________________________________________________________________________________________________________________________________________  
3.________________________________________________________________________________________________________________________________________________________________________________________________________________________________________  

Semnătură ____________________________________
Data _________________________________________
